ସେନାରେ ନିଯୁକ୍ତି ପାଇଁ ପ୍ରସ୍ତୁତ ହେଉଥିବା ଶତାଧିକ ଯୁବକ ବୁଧବାର ଅଯୋଧ୍ୟାସ୍ଥିତ ମୁଖ୍ୟାଳୟରେ ପହଞ୍ଚି ହୋହଲ୍ଲା କରିଛନ୍ତି । କଥାଟା ହେଉଛି ଯେ, ଗତ ଦୁଇ ବର୍ଷ ହେବ ସେନାରେ ନିଯୁକ୍ତି ନହେବା କାରଣରୁ ଯୁବକମାନଙ୍କ ମଧ୍ୟରେ ଅସନ୍ତୋଷ ବୃଦ୍ଧି ପାଇଛି ।
ସେନାରେ ନିଯୁକ୍ତି ବନ୍ଦ ପ୍ରତିବାଦରେ ଯୁବକଙ୍କ ହଙ୍ଗାମା ।
ଅଯୋଧ୍ୟାସ୍ଥିତ ମୁଖ୍ୟାଳୟରେ ପହଞ୍ଚି ହୋହଲ୍ଲା କରିଛନ୍ତି ।
ଗତ ଦୁଇ ବର୍ଷ ହେବ ସେନାରେ ନିଯୁକ୍ତି ହୋଇନାହିଁ ।
ଅଯୋଧ୍ୟାଃ ସେନାରେ ନିଯୁକ୍ତି ପାଇଁ ପ୍ରସ୍ତୁତ ହେଉଥିବା ଶତାଧିକ ଯୁବକ ବୁଧବାର ଅଯୋଧ୍ୟାସ୍ଥିତ ମୁଖ୍ୟାଳୟରେ ପହଞ୍ଚି ହୋହଲ୍ଲା କରିଛନ୍ତି । କଥାଟା ହେଉଛି ଯେ, ଗତ ଦୁଇ ବର୍ଷ ହେବ ସେନାରେ ନିଯୁକ୍ତି ନହେବା କାରଣରୁ ଯୁବକମାନଙ୍କ ମଧ୍ୟରେ ଅସନ୍ତୋଷ ବୃଦ୍ଧି ପାଇଛି । ଆଜି ୧୩ଟି ଜିଲ୍ଲାର ଯୁବକମାନେ ପ୍ରଥମେ ପୁରାକାଲାନ୍ଦର ଥାନା ଅନ୍ତର୍ଗତ ଡାଭାସେମର ନିକଟରେ ପହଞ୍ଚି ପ୍ରୟାଗରାଜ ହାଇୱେକୁ ଅବରୋଧ କରିଥିଲେ । ଯେତେବେଳେ ସ୍ଥାନୀୟ ପୋଲିସ ସେଠାରେ ପହଞ୍ଚି ଯୁବକଙ୍କୁ ଘଉଡ଼ାଇଥିଲା, ସେତେବେଳେ ଯୁବକମାନେ କୋତୱାଲୀ ନଗରର ଚେକ୍ଗେଟ୍ ନିକଟରେ ପହଞ୍ଚି ରାସ୍ତା ଅବରୋଧ କରିଥିଲେ । ଆଉ ପ୍ରବଳ ହୋ-ହଲ୍ଲା କରିଥିଲେ ।
ଖବରପାଇ ଘଟଣାସ୍ଥଳରେ ସ୍ଥାନୀୟ ଏସ୍ପି ବିଜୟ ପାଲ ସିଂ ପହଞ୍ଚି ଯୁବକଙ୍କୁ ବୁଝାସୁଝା କରିଥିଲେ । ପରେ ଯୁବକମାନେ ସେଠାରୁ ଚାଲିଯାଇଥିଲେ ସତ ହେଲେ ପରେ ଫୈଜାବାଦ୍ ରେଲ୍ୱେ ଷ୍ଟେସନ୍ରେ ପୁଣି ହଙ୍ଗାମା କରିଥିଲେ । ଯୁବକମାନେ ଏସ୍ପିଙ୍କୁ ସ୍ଥଳ ସେନା ଅଧ୍ୟକ୍ଷଙ୍କ ଉଦେଶ୍ୟରେ ଏକ ସ୍ମାରକପତ୍ର ମଧ୍ୟ ଦେଇଥିଲେ । ଯୁବକମାନେ ଅଭିଯୋଗ କରିଛନ୍ତି ଯେ, ଗତ ଦୁଇ ବର୍ଷ ଧରି ସେନାରେ ନିଯୁକ୍ତି ଦିଆଯାଉ ନାହିଁ, ଯାହା ଫଳରେ ସେନାରେ ଭର୍ତ୍ତି ପାଇଁ ପ୍ରସ୍ତୁତ ହେଉଥିବା ଯୁବକଙ୍କ ବୟସ ବଢ଼ିବାରେ ଲାଗିଛି ।
ଏତେ ଅତ୍ୟାଚାରୀ ଥିଲା ମାନବବାଦଙ୍କ ସଂଗଠନ?
ରାଜ କୁନ୍ଦ୍ରାଙ୍କୁ ଛାଡି ପିଲାମାନଙ୍କ ସହ ଅଲଗା ରହିବେ ଶିଳ୍ପା!
ସେନା ମୁଖ୍ୟଙ୍କ ଉଦେଶ୍ୟରେ ଦିଆଯାଇଥିବା ସ୍ମାରକପତ୍ରରେ ସେନାରେ ଭର୍ତ୍ତି ହେବା ବୟସ ସୀମାକୁ ଆଉ ଦୁଇ ବର୍ଷ ବୃଦ୍ଧି କରିବାକୁ ଦାବି କରିଯାଇଛି । ଯାହା ଦ୍ୱାରା ପ୍ରସ୍ତୁତ ହେଉଥିବା ଯୁବକମାନେ ନିଯୁକ୍ତି ପାଇଁ ସୁଯୋଗ ପାଇବେ ।
ଆମେଠି ଏଆର୍ଓ ସହ ଜଡ଼ିତ, ଅଯୋଧ୍ୟା, ଆମ୍ବେଦକର ନଗର, ପ୍ରତାପଗଡ, ସୁଲତାନପୁର, କୌଶାମ୍ବୀ, ରାୟବରେଲି ସମେତ ୧୩ଟି ଜିଲ୍ଲାର ଯୁବକମାନେ ଅଯୋଧ୍ୟାସ୍ଥିତ ମୁଖ୍ୟାଳୟରେ ପହଞ୍ଚି ହଙ୍ଗାମା କରିଥିଲେ । ଯୁବକମାନଙ୍କର ଦାବି ରହିଛି ଯେ, ୨୦୨୧ ଶେଷ ସୁଦ୍ଧା ସେନା ନିଯୁକ୍ତି ଆରମ୍ଭ ହେବା ଉଚିତ, ଯାହାଦ୍ୱାରା ପ୍ରସ୍ତୁତ ହେଉଥିବା ଯୁବକମାନେ ନିଯୁକ୍ତି ପାଇବାର ସୁଯୋଗ ପାଇବେ ।
ସୂଚଳନାଯୋଗ୍ୟ ଯେ, କରୋନା ମହାମାରୀ କାରଣରୁ କୌଣସି ବିଭାଗରେ ନିଯୁକ୍ତି କରାଯାଉ ନାହିଁ । ବିଶେଷକରି ସେହି ବିଭାଗ ଗୁଡ଼ିକରେ ନିଯୁକ୍ତି ପ୍ରକ୍ରିୟା ବନ୍ଦ ରହିଛି, ଯେଉଁଠାରେ ଅଧିକ ଭିଡ଼ ହେବାର ସମ୍ଭାବନା ରହିଛି । କରୋନା କାରଣରୁ, ଗତ ୨ ବର୍ଷ ହେବ ସେନା ନିଯୁକ୍ତି ବନ୍ଦ ଥିବାରୁ ଯୁବକଙ୍କ ବୟସ ବଢ଼ିଯାଉଛି, ଯଦି ବୟସ ସୀମା ଟପିଯାଏ ତେବେ ସେମାନେ ଆଉ ନିଯୁକ୍ତି ପାଇପାରିବେ ନାହିଁ । ଯାହାଫଳରେ ସେମାନଙ୍କ ପ୍ରସ୍ତୁତି ବୃଥା ଯିବାର ସମ୍ଭାବନା ରହିଛି । ଆଉ ସେମାନଙ୍କ ଆଶା ଆକାଂକ୍ଷା ଅପୁରଣୀୟ ରହିବ । ତେଣୁ ଏହି ସବୁ ଯୁବକଙ୍କ ମନରେ ନିଯୁକ୍ତି ନେଇ ଅସନ୍ତୋଷ ଦାନା ବାନ୍ଧିବାରେ ଲାଗିଛି । ଯଦି ନିଯୁକ୍ତି ପ୍ରକ୍ରିୟା ଆରମ୍ଭ ନହୁଏ, ତେବେ ଏଭଳି ଆନ୍ଦୋଳନ ଆଗକୁ ବଡ଼ ଧରଣରେ ପ୍ରତିଫଳତି ହେବ ବୋଲି ସେମାନେ ଚେତାବନୀ ଦେଇଛନ୍ତି ।
ବହୁ ଚର୍ଚ୍ଚିତ ପାରଳାଖେମୁଣ୍ଡି ଯୁବ ACF ସୌମ୍ୟରଂଜନ ମହାପାତ୍ରଙ୍କ ରହସ୍ୟଜନକ ମୃତ୍ୟୁ ମାମଲାର ତଦନ୍ତକୁ ପୁଣି ଜୋରଦାର କରଛି କ୍ରାଇମବ୍ରାଞ୍ଚ।
ବ୍ରିଜ୍ ତଳୁ ନବଜାତ ଶିଶୁପୁତ୍ର ଉଦ୍ଧାର। ବଲାଙ୍ଗିର ସହର ରେଲ୍ୱେ ଷ୍ଟେସନ ରାସ୍ତାରେ ଥିବା ୱେର୍ ହାଉସ ନିକଟସ୍ଥ ଏକ ବ୍ରିଜ ତଳୁ ଜଣେ ନବଜାତ ଶିଶୁପୁତ୍ରକୁ ଉଦ୍ଧାର କରାଯାଇଛି।
କୋଭିଡ୍ କଟକଣା ମଧ୍ୟରେ ଆଜିଠୁ ବିଧାନସଭାର ମୌସୁମୀ ଅଧିବେଶନ ଆରମ୍ଭ ହୋଇଛି। ତେବେ ଗୃହ କାର୍ଯ୍ୟ ଆରମ୍ଭ ହେଉ ହେଉ ହଟ୍ଟଗୋଳ ଆରମ୍ଭ ହୋଇ ଯାଇଥିଲା। ହଟ୍ଟଗୋ, ଲାଗି ରହିବାରୁ ଗୃହକୁ ଅପରାହ୍ନ ୧୨ଟା ୩୪ ମିନିଟ ପର୍ଯ୍ୟନ୍ତ ମୁଲତବି କରିଥିଲେ ବାଚସ୍ପତି।
